open-index/open-wikipedia-markdown huggingface dataset:
சாப்பர் மேளா

thumb|குகா ஜீ
thumb|குகா ஜீ
**சாப்பர் மேளா ( Chhapar Mela )** என்பது சாப்பர் என்னும் கிராமத்தில் ஒவ்வோராண்டும் செப்டம்பர் மாதத்தில்  நடக்கும் ஒரு விழா ஆகும். இந்த சாப்பர் கிராமம் இந்திய மாநிலமான பஞ்சாபின்  லூதியானா மாவட்டத்தில் உள்ளது. இந்த விழா குக்கார் என்பவரின் நினைவாக நடக்கிறது,  இது  மால்வா பிராந்தியத்தின் புகழ்வாய்ந்த திருவிழாக்களில் ஒன்று.

இந்த விழாவில் மக்கள் முதன்மையாக சீறும் பாம்பான குகாரை வணங்குகின்றனர். இந்த விழா ஒவ்வோராண்டும் பத்தாஸ் மாதத்தின் நான்காம் நாள் கொண்டாடப்படுகிறது. இந்தவிழாவைத்  துவங்கி 150 ஆண்டுகள் ஆகியிருக்கலாம் என நம்பப்படுகிறது. அண்மைக் காலங்களில் இந்த விழாவில் கலந்துகொள்பவர்களின் எண்ணிக்கை பத்து இலட்சம்வரை உயர்ந்துள்ளது.

குகா விழாவைத் தொடரந்து இதே  இடத்தில் சிறிய சாப்பர் விழாவும் கொண்டாடப்படுகிறது.  விழாவின்போது இங்கு வரும் பக்தர்கள் கரண்டியால் மண்ணை கொத்தி எடுக்கின்றனர்  (ஏழு முறை) இவ்வாறு மண்ணை கொத்தி தங்களை பாம்புக் கடியில் இருந்து பாதுகாக்க  குகாவை வேண்டி வணங்குகின்றனர். இந்த விழாவில் இசையும், மகிழ்ச்சியும், ஆட்டமும் கொண்டதாக இருக்கும். இந்த விழா கடந்த சில தசாப்தங்களாக ஒரு மகத்தான விழாவாக வளர்ந்துள்ளது.

செவிவழிக் கதைப்படி சாப்பர் கிராமத்தில் இருந்த ஒரு வேளாண் குடும்பத்தில்  ஒரு சிறுவனும், பாம்பும் ஒன்றாக பிறந்து, சிறுவனும் பாம்பும் ஒற்றுமையாக இருந்தனர். ஒரு சமயம் சிறுவனின் தாய் குழந்தையை திறந்தவெளியில்  கட்டில் மேல் கிடத்திவிட்டு பாம்பு மகனின் பாதுகாப்பில் விட்டுவிட்டு வயலுக்கு சென்றாள். குழந்தை வெயிலால் பாதிக்கப்படக் கூடாது என்ற எண்ணத்தில் பாம்பு குழந்தையின் தலைக்கு மேலே படமெடுத்து நிழல் தந்தபடி இருந்தது. இதை ஒரு வழிப்போக்கர் கண்டு குழந்தையை பாம்பு கடிக்க இருப்பதாக எண்ணி ஒரு குச்சியால் பாம்பை அடித்துக்கொன்றுவிட்டார். பாம்பு இறந்தவுடன் குழந்தையும் இறந்துவிட்டது. இதனால் குடும்பம் துக்கத்தில் ஆழ்ந்தது. ஒரு முதிய சாமியாரின்  ஆலோசனையின்பேரில் குடும்பத்தார் இறந்தவர்களின் நினைவாக  ஒரு ஆட்டுக் கிடாயை நேர்ந்து விட்டனர் ஆட்டுக் கிடாய் ஒரு குறிப்பிட்ட இடத்தருகே சென்று நின்றது. அந்த இடத்தில்தான் மக்கள் குகா வழிபாட்டையும், விழாவையும் செய்யகின்றனர். மால்வா வட்டார வேளாண் மக்கள் இந்த திருவிழாவின்போது வேளாண்பணிகளை ஒத்திவைத்து விழாவை அங்கீகரித்து சிறப்பாக்குகின்றனர். 

இந்த இடத்தில் மக்கள் கொண்டாடும் இரண்டாவது சிறிய விழாவான சிறிய சாப்ரா விழா குறித்து மக்களிடையே நிலவும் கதை என்னவென்றால் 20 ஆம் நூற்றாண்டின் துவக்கத்தில், இந்தப் பகுதியின் மகாராஜா சாப்ரா விழாவை சில விவசாயிகளின் புகாரை அடுத்து தடை செய்யது கட்டளையிட்டார். இதன் பிறகு மன்னருக்கு சொந்தமான குதிரைகள் மர்மமான முறையில் இறக்கத்தொடங்கின. விழாவை தான் தடைசெய்ததே காரணம் என்பதை மன்னர் உணர்ந்து, பெரிய விழா முடிந்த்தும் அதைத்தொடர்ந்து சிறியசாப்ரா விழாவை நடத்த மன்னர் அறிவித்து அதன்படி செய்தார் அதன்பிறகு எந்த அசம்பாவிதங்களும் நிகழவில்லை. 

## மேற்கோள்கள்

பகுப்பு:லூதியானா மாவட்டம்
பகுப்பு:பஞ்சாபி பண்பாடு
பகுப்பு:பஞ்சாபித் திருவிழாக்கள்
பகுப்பு:பஞ்சாபி நாட்டார் சமயம்
மின் அதிர்ச்சி

**மின் அதிர்ச்சி** *(Electric shock)* என்பது மனித உடல் வழியாக மின்சாரம் பாயும்போது உடலில் ஏற்படும் உடலியல் வினை அல்லது காயம் ஆகும் . பொதுவாக, மின்சாரத்தின் ஒரு கெடுதலான வெளிப்பாடு என்பதை விவரிக்க இச்சொல்  பயன்படுத்தப்படுகிறது. மனித உறுப்புகளில் ஒன்று ஏதாவதொரு மின்சார மூலத்துடன் தொடர்பு கொள்ள நேரிடும்போது  போதுமான அளவு மின்சாரம் தோல், தசைகள், அல்லது முடி போன்ற மனித உடல் பகுதியில் மின்சாரம் பாய்கிறது.

மிகக்குறைந்த அளவிலான மின்சாரம் புலப்படாமல் போகலாம். பெரிய அளவிலான மின்னதிர்ச்சிக்கு ஆளான ஒருவர் மின் இணைப்புற்ற ஒரு பொருளுக்கு அருகில் செல்ல முடியாதவாறு மாற்றப்படலாம் . இன்னும் பெரிய அளவிலான மின்சாரம் உடலில் பாய நேர்ந்தால் இதயம் அதிர்ச்சிக்குள்ளாவது மற்றும் தசைகளில் பாதிப்பையும் ஏற்படுத்தும். மின் அதிர்ச்சியால் ஏற்படும் மரணம் மின் அதிர்ச்சி இறப்பு என்று அழைக்கப்படுகிறது.

ஒரு மின் அதிர்ச்சியால் ஏற்படும் விபத்து பல விளைவுகளைக் ஏற்படுத்துகிறது. மின்சாரம் நரம்பு மண்டலம் வழியாக பயணம் செய்ய நேரிட்டு வழியில் உள்ள இணைப்புத் திசுக்களை எரித்து விடுகிறது. உடலில் எங்குவேண்டுமானாலும் நம்பமுடியாத அளவுக்கு வினோதமான அறிகுறிகளை வெளிப்படுத்தும் மற்றும் சிக்கலான பகுதிகளில் வலியுண்டாக்கும் நோய்களுக்கு வழிவகுக்கும்.மின்கம்பி அமைப்பு அல்லது மற்ற உலோக வேலைகளில் காணப்படும் அபாயகரமான மின்னழுத்தம் நேரடியான மின்னதிர்ச்சிக்கு வழிவகுக்கிறது.

நேரடியான அல்லது மறமுகமான தொடர்புகள் மின்னதிர்ச்சிக்கு காரணமாகின்றன. மின்னதிர்ச்சியால் பாதிக்கப்பட்டுள்ள ஒரு பகுதியை தவறுதலாக தொடுவதால் ஏற்படும் தொடர்பை மறைமுக தொடர்பு என்கிறோம். மறைமுக மின் தொடர்பைத் தவிர்க்க நேரடியான மின்தொடர்பில் இருந்து தப்பிப்பதற்கு மேற்கொள்ளப்படும் முன்னெச்சரிக்கை நடவடிக்கைகளில் கவனம் செலுத்த வேண்டும். மின் சாதனங்களின் உலோக பாகங்கள் நல்ல நில பிணைப்புள்ளதா என்று கவனித்தால் மறைமுக மின் தொடர்பை தவிர்க்க முடியும். தானாகவே மின்னிணைப்பைத் துண்டிக்கும் கருவிகளை மின்கம்பி அமைப்பில் இணைத்தும் பயன்படுத்தலாம்.

## மேற்கோள்கள்

* 
* 
## புற இணைப்புகள்
* Information, Statistic and Video Resource on Arc Flash
* National Institute for Occupation Safety & Health: Worker Deaths by Electrocution, a CDC study
* Physiological effects of electricity
* Electrical injury (Merck Manual)
* Electric Shock Hazards (Hyperphysics)
* Electric Shock: a more technical perspective
* Construction Safety Association of Ontario: Electrocution  ... article with case studies
* Protection against electric shocks (wiki) : physiological effects and protection rules (PDF version) 
* Theodore Bernstein's (Senior Member- IEEE) Electrical Shock Hazards and Safety Standards 
* Electric Shock Calculator
* Arc Flash Statistics
* Electrical Safety Council 
* Electric Shocks in daily life

பகுப்பு:மின்சக்தி மூலங்கள்
பகுப்பு:மின்சுற்று
பகுப்பு:மின்னியல்
பகுப்பு:இறப்புக் காரணிகள்
பஞ்சாப் தனிமாநில இயக்கம்

**பஞ்சாபி சுபா இயக்கம்** (*Punjabi Suba movement*) அல்லது **பஞ்சாப் தனிமாநில இயக்கம்** 1950களில் கிழக்கு பஞ்சாபிலிருந்து பஞ்சாபியர்-பெரும்பான்மையரான மாநிலத்தை  ("சுபா") அமைக்கப்படுவதற்கான போராட்ட இயக்கம் ஆகும்.  அகாலி தளத்தால் முன்னெடுக்கப்பட்ட இந்தப் போராட்டத்தின் விளைவாக பஞ்சாபி மொழியினர் பெரும்பான்மையான பஞ்சாப் மாநிலமும், இந்தி மொழியினர் பெரும்பான்மையான  அரியானா மாநிலமும் சண்டிகர்  ஒன்றியப் பகுதியும் உருவாயின. சில மலைவாசி மொழியினர் பெரும்பான்மையாக இருந்த கிழக்குப் பஞ்சாபின் பகுதிகள் இமாச்சலப் பிரதேசத்துடன் இணைக்கப்பட்டுள்ளன.

பகுப்பு:பஞ்சாபின் வரலாறு
பகுப்பு:அரியானாவின் வரலாறு
பகுப்பு:சண்டிகர்
பகுப்பு:1950கள்
பகுப்பு:மொழிவாரி மாநிலங்கள்
பகுப்பு:பஞ்சாபி தேசியம்
குருக்கத்தி மாசி பெரியசாமி கோயில்

**குருக்கத்தி மாசி பெரியசாமி கோயில்** என்பது திருப்பூர் மாவட்டம் காங்கேயம் வட்டத்திலுள்ள குருக்கத்தி எனும் ஊரில் அமைந்துள்ள நாட்டார் தெய்வக் கோயிலாகும். இந்தக் கோயில் கொல்லிமலை மாசி பெரியசாமி கோயிலிருந்து பிடி மண் எடுத்துவரப்பட்டு கட்டப்பட்ட கோயிலாகும்.  இக்கோயில் நாடார் இனத்தவர்களால் உருவாக்கப்பட்டு பராமரிக்கப்படுகிறது.

## அமைப்பு
முதன்மை வாசலைக் கடந்தபின் உள்ளே ஒரு கூடம் போன்ற அமைப்பு உள்ளது. அங்கு வேல், சூலாயுதம், அரிவாள், ஈட்டி போன்றவை உள்ளன. வேப்ப மரம் உள்ளது. கருவறைக்கு முன்பாக இருபுறமும் வாயிற்காவலர்கள் உள்ளனர். திருச்சுற்றில் விநாயகர், காமாட்சி சன்னதிகள் உள்ளன.

## மூலவர்
மூலவரான மாசி பெரியசாமி சிங்கத்தின் மீது அமர்ந்த நிலையில் கருவறையில் உள்ளார். 

## குடமுழுக்கு
இக்கோயிலில் திருப்பணி நடைபெற்று 8 பிப்ரவரி 2009 அன்று குடமுழுக்கு நடைபெற்றது.

## விழா
மூன்று ஆண்டுகளுக்கு ஒரு முறை மாசி மாதப் பௌர்ணமியின்போது விழா மூன்று நாள்கள் நடத்தப்படுகிறது. முதல் நாள் புடவைக்காரியம்மன் பூசை நடத்தப்படுகிறது. புடவைக்காரி அம்மனுக்கு உருவம் எதுவும் இல்லாத நிலையில் மனதில் நினைத்து வழிபடுகின்றனர். இரண்டாம் நாள் பொங்கல் வைத்தல் மற்றும் எறிகாவல் பூசை நடைபெறுகிறது. மூன்றாம் நாள் காலையில் விருந்து படைக்கப்படுகிறது. 

## ஆதாரங்கள்


## வெளி இணைப்புகள்

பகுப்பு:திருப்பூர் மாவட்டத்திலுள்ள கிராமக் கோயில்கள்
பகுப்பு:மாசி பெரியசாமி கோயில்கள்

.
மாஜ்ஹா

வலது|thumb|300x300px|1947 ஆண்டைய வரைபடம் காட்டும் பஞ்சாப் வட்டாரத்தின் வேறுபட்ட  பகுதிகள்
**மாஜ்ஹா( Majha**, Punjabi: ਮਾਝਾ (Gurmukhi), ماجھا (ஷாமுகி); *Mājhā*) என்பது பஞ்சாபின் ஒரு வட்டாரமாகும். இதன் எல்லைகளாக நீர் நிலைகளான பியாஸ் ஆறு மற்றும் சத்லஜ் ஆறு போன்றவற்றின் இடையில் வடமுனையாக ஜீலம் ஆற்றின் விரிவுவரை உள்ளது. மாஜ்ஹாவுக்குள் அடங்கிய பகுதிகளாக பரி டோப்  ( பியாஸ் ஆறு மற்றும் ராவி ஆறு ஆகியவற்றுக்குள் அடங்கிய பகுதி), ரிச்சா டோப் ( ராவி ஆறு மற்றும் செனாப் ஆறு ஆகியவற்றுக்கு உட்பட்ட பகுதி), போன்றவையும் ஜீச் டோப் பகுதியின் ஒரு சிறிய பகுதியும் ( ஜீலம் மற்றும் செனாப் ஆறு களுக்கு இடைபட்ட பகுதி). மாஜ்ஹா வட்டாரம்  பஞ்சாப் பகுதியின் இதயம் போன்ற பகுதியில் உள்ளது. மாஜ்ஹா  "Mājhā" (ਮਾਝਾ) அல்லது "Mānjhā" (ਮਾਂਝਾ) என்ற சொல்லின் பொருள் "மையம்" அல்லது "மையத்தில் உள்ள இடம்" என பொருள் தரக்கூடியது. இந்த வட்டார மக்களினத்தவர் மாஜ்ஹா என அழைக்கப்படுகின்றனர். 

## மாஜ்ஹா வட்டாரத்திற்கு உட்பட்ட மாவட்டங்கள்
வலது|thumb|250x250px|பஞ்சாப் வட்டார மொழிகள்
மாஜ்ஹா வட்டாரத்திற்கு உட்பட்ட மாவட்டங்கள்:
* குர்தாஸ்பூர் மாவட்டம்
* அமிர்தசரஸ் மாவட்டம்<br>
* தரண் மரண் மாவட்டம்<br>
* பதான்கோட் மாவட்டம்<br>
* லாகூர் மாவட்டம்
* கசூர் மாவட்டம்
* ஓகாரா மாவட்டம்
* பாக்பட்டன் மாவட்டம்
* சஹிவால் மாவட்டம்
* நரோவால் மாவட்டம்
* சேய்குப்ரா மாவட்டம்<br>
* நான்கனா சாகிப் மாவட்டம்
* ஃபய்சளாபாத் மாவட்டம்
* சியால்கோட் மாவட்டம்
* சின்னியோட் மாவட்டம்
* குஜ்ரான்வாலா மாவட்டம்
* குஜ்ராட் மாவட்டம்

## சுற்றுலாத் தலங்கள்
* ரஞ்சித் சாகர் அணை, ஷாபூர் கண்டி, பட்டான்கோட்
* ஷாபூர் கண்டி கோட்டை, பட்டான்கோட்
* நுர்பூர் கோட்டை, பட்டான்கோட்
* அக்பர் முடிசூடிய மேடை கலானாவூர், குர்தாஸ்பூர்
* ஷாம்சர் கானின் கல்லறை, பட்டாலா
* பொற்கோயில் , அம்ரித்சர்
* வாகா எல்லைச் சடங்கு ( வாகா, அம்ரித்சர்-லாகூர்
* ஜாலியன் வாலாபாக், அம்ரித்சர்
* புல் கஞ்ரி, அம்ரித்சர்
* ஹரிகி பத்தான் பறவைகள் சரணாலயம், தாம் தரான்
* பத்சாகி பள்ளிவாசல், லாகூர்
* லாகூர் கோட்டை , லாகூர்
* Bagh-e-Jinnah, லாகூர்
* லாகூர் அருங்காட்சியகம், லாகூர்
* சாலிமர் பூங்கா, லாகூர்
* ஜகாங்கீர் கல்லறை, லாகூர்

## படவரிசை

File:Ranjit Sagar Dam 1.jpg|ரஞ்சித் சிங் அணை, ஷாபூர் கண்டி
File:RaviRiver-Chamba.JPG|ராவி ஆறு
File:Emperor Akbar crowning platform.jpg|பேரரசர் அக்பர் முடிசூடிய மேடை, கலானாவூர்
File:Akal Takht and Harmandir Sahib, Amritsar, Punjab, India.jpg|பொற்கோயில்
File:Badshahi Mosque July 1 2005 pic32 by Ali Imran (1).jpg|பத்சாகி பள்ளிவாசல், லாகூர்
File:Lahore Fort.jpg|லாகூர் கோட்டை, லாகூர்
File:Lahore_Museum,_Lahore.jpg|லாகூர் அருங்காட்சியகம், லாகூர்
File:Shalamar Garden July 14 2005-South wall pavilion with fountains.jpg|சாலிமார் தோட்டம்
File:Jahangir's_tomb-6.JPG|ஜகாங்கீர் கல்லறை, லாகூர்


## குறிப்புகள்

## மேற்கோள்கள்

பகுப்பு:இந்திய சமவெளிகள்
பகுப்பு:பஞ்சாப்
கொல்லிமலை கொல்லிப்பாவை கோயில்

**கொல்லிமலை கொல்லிப்பாவை கோயில்** என்பது நாமக்கல் மாவட்டம் கொல்லிமலையில் அமைந்துள்ள ஓர் அம்மன் கோயிலாகும்.  இந்த அம்மன் எட்டு கைகளுடன் காட்சிதருவதால் எட்டுக்கையம்மன் என்றும் அழைக்கின்றனர். பூஞ்சோலை என்ற கிராமத்தில் இருந்து நடைபயணமாக சென்று இக்கோயிலுக்கு செல்ல வேண்டும்.

## சொல்லிலக்கணம்
கொல்லுகின்ற பாவை என்பதால் கொல்லிப்பாவை என்ற பெயர் வந்தது.

## தலவரலாறு
கொல்லிமலையில் தேவர்களும், மகரிசிகளும் தவமிருந்த போது அசுரர்களால் துன்பம் நேரிட்டதாகவும், அதை தடுக்க தேவரான விஷ்வகர்மா ஒரு பெண் சிலையைடச் செய்தார். அதற்கு உயிர் கொடுத்த தேவர்கள், அந்தப் பெண்ணின் வசீகரித்தில் மயங்கி வருகின்ற அரக்கர்களை அம்பிகை எட்டுகளைக் கொண்டு கொன்றாள். 

## மூலவர்
கொல்லிப்பாவை எட்டுக்கைகளுடன் காட்சிதருகிறார். எப்போதுமே சந்தனக்காப்பில் மட்டும் காட்சிதருகிறார். 

## செல்லும் வழி
நாமக்கலிருந்து கொல்லிமலை அறப்பள்ளீஸ்வரர் கோயிலுக்கு செல்லும் வழியில், பேருந்து நிறுத்ததிலிருந்து இரண்டு கிலோமீட்டர்கள் நடைபயணமாக செல்லவேண்டும்.

## இவற்றையும் காண்க
* கீரம்பூர் எட்டுக்கை அம்மன் கோயில்

## ஆதாரங்கள்


## வெளி இணைப்புகள்

பகுப்பு:நாமக்கல் மாவட்டத்திலுள்ள அம்மன் கோயில்கள்
1947 பஞ்சாப்பில் இந்துக்கள், சீக்கியர்கள் மீது முசுலிம் லீக்கின் தாக்குதல் (நூல்)

**1947-இல் [[பஞ்சாப் பகுதி]]யில் இந்து மற்றும் சீக்கியர்கள் மீதான முஸ்லீம் லீக்கின் தாக்குதல்கள்** என்ற நூலை எழுதியவர்  *குருபச்சன் சிங் தாலிப்*   ஆவார். இந்நூல் 1950-ஆம் ஆண்டில், சிரோன்மணி குருத்வாரா பிரபந்தக் செயற்குழுவால் வெளியிடப்பட்டது. 

இந்நூலில், இந்தியப் பிரிவினையின் போது, 1947-ஆம் ஆண்டில் இந்தியா - பாகிஸ்தான் என இரண்டு புதிய சுதந்திர நாடுகள் உருவான போது, இந்து - சீக்கிய மக்கள் மீது, பாகிஸ்தான் நாட்டின் முஸ்லீம் லீக் அரசியல் கட்சியினர் நடத்திய  தாக்குதல்கள் குறித்து விளக்குகிறது.

பாகிஸ்தான் நாட்டின் மேற்கு பஞ்சாப், சிந்து மற்றும் வடமேற்கு எல்லைப்புற மாகாணத்தில் வாழ்ந்த சீக்கியர்களுக்கும், இந்துக்களுக்கும், பாகிஸ்தான் நாட்டில் தொடர்ந்து வாழ, முஸ்லீம் லீக் கட்சியினரால் தொடர்ந்து அச்சுறுத்தப்பட்ட நிலையில், விடுதலை இந்தியாவை நோக்கி  அகதிகளாக புறப்பட்ட மக்களுக்கு இழைக்கப்பட்ட கொடுமைகளையும், தாக்குதல்களையும் இந்நூல் எடுத்துரைக்கிறது

## நூல் குறித்தான விமர்சனங்கள்
ஸ்டாக்ஹோம் பல்கலைக்கழகத்தின் அரசியல் அறிவியல் துறை பேராசிரியர்,  *இஸ்தியாக் அகமது*   என்பவர் இந்நூலை ஆராய்ந்து, நடந்த சம்பவங்களை சரிபார்த்து அறிக்கையாக வழங்கியுள்ளார். 

## இதனையும் காண்க
* இந்தியப் பிரிவினை

## குறிப்புகள்


## வெளி இணைப்புகள்
* Ebook version of the text
* [Select Research Bibliography on the Partition of India, Compiled by Vinay Lal, Department of History, UCLA; [University of California at Los Angeles] list]
* [A select list of Indian Publications on the Partition of India (Punjab & Bengal); [University of Virginia] list]
*What ''Really'' Happened in 1947 ? An Open Letter to Khushwant Singh

பகுப்பு:1950 நூல்கள்
பகுப்பு:பஞ்சாப் மாதம் 2016 தொடர் தொகுப்பின் போது உருவாக்கப்பட்ட கட்டுரைகள்
பகுப்பு:பஞ்சாபின் வரலாறு
பகுப்பு:இந்திய வரலாறு
சி. என். பாண்டுரங்கன்

**க. நா. பாண்டுரங்கன்** (*C. N. Pandurangan*, 1912 – 1975) என்பவர் தென்னிந்தியத் திரைப்பட இசையமைப்பாளர் ஆவார். இவர் புது வாழ்வு திரைப்படத்தில் ஜி. ராமநாதனுடனும் போன மச்சான் திரும்பி வந்தான் திரைப்படத்தில் எம் . எஸ். விஸ்வநாதனுடனும் இணைந்து இசையமைத்துள்ளார்.

## இசையமைத்த தமிழ்த் திரைப்படங்கள்
பாண்டுரங்கன் இசையமைத்த தமிழ்த் திரைப்படங்கள் இங்கு பட்டியலிடப்பட்டுள்ளன:
* காமவல்லி (1948)
* ஸ்ரீ கிருஷ்ணதுலாபரம் (1948)
* நவீன வள்ளி (1948)
* என் தங்கை (1952)
* குமாஸ்தா (1953)
* மாமியார் (1953)
* என் மகள் (1954)
* வாழ்விலே ஒரு நாள் (1956)
* புது வாழ்வு (1957)
* பாண்டித் தேவன் (1959)
* மாலா ஒரு மங்கல விளக்கு (1959)
* இந்திரா என் செல்வம் (1962)
* சத்தியம் தவறாதே (1968)
* திருநீலகண்டர் (1972)
* ரகசியப்பெண் 117 (1972)
* கதவை தட்டிய மோகினி பேய் (1975)
* வெற்றித் திருமகன் (1978)

## இசையமைத்த பாடல்கள்
பாண்டுரங்கன் இசையமைத்த சில பாடல்கள் இங்கு பட்டியலிடப்பட்டுள்ளன:
# சுட்டும் விழிச்சுடர்தான் கண்ணம்மா-புது வாழ்வு (1957)
# தாயென் குயில் போலே-புது வாழ்வு (1957)

## மேற்கோள்கள்

பகுப்பு:1912 பிறப்புகள்
பகுப்பு:1975 இறப்புகள்
பகுப்பு:கடலூர் மாவட்ட மக்கள்
பகுப்பு:தமிழ்த் திரைப்பட இசையமைப்பாளர்கள்
எழிமலை நன்னன்

**எழிமலை நன்னன்** (Ezhimalai Nannan) (கி மு மூன்றாம் நூற்றாண்டு), சங்க கால, தென்னிந்தியாவின் மூசிக நாட்டின் மன்னர் ஆவார். மூசிக நாட்டின் தலைநகரம் **எழிமலை** நகரம் ஆகும்.  இவர் மௌரியப் பேரரசரான பிந்துசாரரின் சமகாலத்தவர் எனக் கருதப்படுகிறார்.  
அண்டை நாட்டின் வலுமிக்க சேரர்களை, எழிமலை நன்னன் வென்றதால், சங்க கால இலக்கியங்கள் நன்னனை மிக வீர மிக்க மன்னராக கொண்டாடுகிறது.

அரபிக்கடலின் கடற்கரையில் அமைந்த புகழ்பெற்ற எழிமலை  துறைமுகம், பன்னாட்டு வணிக மையமாக விளங்கியது.  கி பி 11-ஆம் நூற்றாண்டில், சோழ - சேரர்களுக்கு இடையே நடந்த போர்களில், எழிமலைப் பகுதி பெரிய போர்க்களமாக விளங்கியது.

கி பி பத்தாம் நூற்றாண்டில்  *ஆதுலன்*   என்பவரால் எழுதப்பட்ட **மூசிக வம்சம்**  எனும் நூல் மூலம், குறிப்பாக மூசிக அரச மரபினரைப் பற்றியும், பொதுவாக வடக்கு கேரள நாட்டைப் பற்றியும் தெளிவாக அறிய முடிகிறது.

சிறந்த போர்த்திறமை கொண்ட மூசிக நாட்டு மன்னர் நன்னன், தற்கால கேரள மாநிலத்தின் வடக்குப் பகுதியான மலபார் பகுதியின், கண்ணூர், கோழிக்கோடு, வயநாடு, மலப்புறம், பாலக்காடு மாவட்டங்கள், துளு மற்றும் குடகு பகுதிகள், எழிமலை நாட்டின் பகுதிகளாக இருந்தது. சங்க கால தமிழகத்தின் ஐந்து முக்கிய அரச மரபுகளான சேரர், பாண்டியர், சோழர், ஆய் ஆகியவற்றுடன் மூசிக நாடும் ஒன்றாக விளங்கியது. 

எழிமலை நன்னன்  எழிமலையின் சக்தி வாய்ந்த ஆட்சியாளராக விளங்கினார். நன்னன் தனது ஆட்சிக் காலத்தில், எழிமலை நாட்டை தற்கால கூடலூர் மற்றும் கோயம்புத்தூர் வரை விரிவுபடுத்தினார்.தற்கால வயநாடு, கூடலூர்  மற்றும் கோயம்புத்தூர் மாவட்டத்தின் வடக்குப் பகுதிகளில் தனது ஆட்சியை விரிவுபடுத்தினார்.

**பாழி** எனுமிடத்தில் நடந்த போரில் சேரர்களை நன்னன் வெற்றி கொண்டான். 

சங்க கால இலக்கியங்களில் எழிமலை மக்களின் வாழ்க்கைத் தரத்தை விளக்கப்பட்டுள்ளது. எழிமலை நன்னனின் அரசவைக் கவிஞர் பரணர், சேரர்களை வென்ற  பாழிப் போரில், நன்னனின் வெற்றிகள் குறித்து பாடியுள்ளார். சேரர் மற்றும் அண்டை நாட்டு மன்னர்களை வெற்றி கொண்ட நன்னனின் புகழ் குறித்து அகநானூறு, நற்றிணை போன்ற சங்க கால இலக்கியங்கள் குறித்துள்ளது. 

இறுதியாக சேர மன்னர் **நன்முடி சேரல்**  என்பவர், *வாகைப்பெரும் துறை*  எனுமிடத்தில் நடந்த போரில், எழிமலை நன்னனை வெற்றி கொண்டு, மூசிக நாட்டை சேர நாட்டுடன் இணைத்துக் கொண்டார்.

## இதனையும் காண்க
* மூசிக நாடு

## மேற்கோள்கள்


பகுப்பு:கேரள வரலாறு
பகுப்பு:சங்ககால அரசர்கள்
ஆம் காஸ் பாக்

**ஆம் காஸ் பாக்** *([[ஆங்கிலம்]]:Aam Khas Bagh)* எனப்படும் இது, வடமேற்கு இந்தியாவின் பஞ்சாப் மாநிலத்திலுள்ள பதேகாட் சாகிப் *(Fatehgarh Sahib)* எனும் ஊரில் அமைந்துள்ளது. தற்போது நெடுஞ்சாலை சத்திரமாக பயன்பாட்டில் உள்ள இது, இந்தியாவில் முகலாய வம்சத்தை உருவாக்கியவரான பாபரின் ஆட்சிக்காலத்தில் (1526-1530) கட்டப்பட்ட ஒரு ராசபாட்டை சத்திரத்தின் மிச்சமாகும்.

## கட்டிடக்கலை
பாபருக்கு பின்னர், இந்திய முகலாய சாம்ராஜ்யத்தின் மன்னராக இருந்த ஷாஜகான் என்பவர் புதுப்பிக்கப்பட்ட இந்த அரச சத்திரத்தில், பல மன்னர்கள் தில்லி மற்றும் லாகூர் இடையேயான பயணத்தின்போது தங்குவதற்காக பயன்படுத்தியுள்ளனர்.  மற்றும் அரச ஜோடிகள் அவ்வழியே செல்லும்போதும் மற்றும் லாகூரிலிருந்து  திரும்பி வரும் போதும், இந்த பழைய கட்டிட வளாகத்தில் தங்கியிருப்பதை வழக்கமாக கொண்டிருந்துள்ளனர். மேலும், இந்த வளாகத்தில் காணப்படும் சரத் கானா *(Sarath Ghana)* எனப்படும் காற்றை குளிரூட்டும் அமைப்புடைய கட்டிடக்கலை குறிப்பிடத்தக்க பிரசித்தி பெற்றுள்ளது.

## கலைநயம்
ஆம் காஸ் பாக் கட்டிடம், 'ஷீஷ் மஹால்' அல்லது 'தௌலத் கானா இ காஸ்' எனப்படும் மற்றொரு அமைப்பில் அலங்கரிக்கப்பட்ட சுவர்கள், மினாரெட்டுகள், தடாகங்கள், நீருற்றுகள், மாடங்கள் மற்றும் வண்ண ஓடுகள் போன்றவை காணப்படுகின்றன.

## திருவிழாக்கள்
ஒவ்வொரு ஆண்டும் ஷாஹீதி ஜோர் மேளா திருவிழாவின் போது இந்த தலத்தில், 'டி டீவார்' எனும் ஒலி ஒளி நாடகக்காட்சி நிகழ்த்தப்படுகிறது. சீக்கியர்களின் தியாக வரலாற்றை உணர்ச்சிபூர்வமாக சித்தரிக்கும் இந்த நிகழ்ச்சியை நாடுகாண் பயணிகள் கண்டுகளிக்க தவறாது கூடுவதாக அறியமுடிந்தது.

## சான்றாதாரங்கள்

## உசாத்துணை
* ஆம் காஸ் பாக், ஃபதேஹ்கர் சாஹிப்

பகுப்பு:பஞ்சாபில் உள்ள நினைவுச் சின்னங்கள்
பகுப்பு:இந்திய பஞ்சாபில் உள்ள கட்டிடங்கள்
சல்வார் (ஆடை)

**சல்வார் (ஆடை)** பஞ்சாபின் மரபார்ந்த ஆடையாகும். இவற்றின் கண்ணைக் கவரும் வண்ணங்களும் துணி வகைகளும் புகழ்பெற்றவை.  பஞ்சாபி ஆடையில் மூன்று  அங்கங்கள் உள்ளன;  *கமீசு* எனப்படும் இடைக்கு மேற்பகுதிக்கான உடை, *சல்வார்* எனப்படும் இடைக்கு கீழுள்ள பகுதிக்கான உடை மற்றும் *துப்பட்டா* எனப்படும் மேலாடை. பெண்களின் சல்வார் இந்திய மூவலந்தீவில் மட்டுமின்றி உலகின் பல பகுதிகளிலும் பரவலாக அறியப்பட்டுள்ளது. லடாக்கிற்கு அப்பாலும் இது புகழ்பெற்றுள்ளது. பாக்கித்தானின் தேசிய உடையாக சல்வார் உள்ளது. 1960களிலிருந்து பஞ்சாபி சல்வார் அரசு அலுவலகங்களிலும் பயன்படுத்தப் படுகின்றது. 

இந்த உடை பஞ்சாபி பண்பாட்டில் பல நூற்றாண்டுகளாக இருந்து வந்துள்ளது. *சுதான்* என்றோ குர்தா/குர்தி தொகுப்பு அல்லது சல்வார் ஜாகா (கமீசு)/குர்தா இணையாகவோ பயன்படுத்தப்பட்டுள்ளது. இந்த உடைகளில் பஞ்சாப் பகுதியின் பாட்டியாலா சல்வாரும் சரைக்கி சல்வாரும் அடங்கும்.
## ஒளிப்படத் தொகுப்பு


|thumb|பாக்கித்தானிய பஞ்சாபின் சரைக்கி பகுதியில் ஆண்களும் பெண்களும் சல்வாரில்
File:Nawab Muhammad Of Bawalpur 1868-1900.JPG|பகாவல்பூரின் நவாப் மொகமது (1868-1900) நெகிழ்வான பகாவல்பூர் சல்வாரில் 
File:Prince Suba Sadiq Abbasi.JPG|இளவரசர் சுபா சாதிக் அப்பாசி, பகாவல்பூர்
File:MissPooja2.jpg|பஞ்சாபி உடை
File:Garba - graceful flow of colours.jpg|வெவ்வேறான வண்ண பஞ்சாபி உடைகளில் பெண்கள் 
File:Women of Puducherry.jpg|பஞ்சாபி உடையில் பெண்கள் 
File:Rohi's Women Dress - Bahawalpur Museum.jpg|ரோகி பெண்களின் பாந்தினி உடை (பஞ்சாப், பாக்கித்தான்)
File:Dance, Attari-Wagah, Punjab (10691014775).jpg|பஞ்சாபி உடையணிந்து நடனம், அட்டாரி-வாகா
File:Shalvaar qamiz.JPG|ஆண்களுக்கான பஞ்சாபி சல்வார் உடை 
File:Punjabi kurta Ferozepur 1845.jpg|பஞ்சாபி குர்தா பெரோசுப்பூர் 1845


## மேற்சான்றுகள்

பகுப்பு:பஞ்சாபி பண்பாடு
பகுப்பு:இந்திய உடைகள்
எப்என் மினிமி

**எப்என் மினிமி** (*Minimi*; ; "சிறு இயந்திரத் துப்பாக்கி") ஒரு பெல்ஜியத் தயாரிப்பான 5.56×45மிமீ இரவையினைப் பயன்படுத்தும் இலகு இயந்திரத் துப்பாக்கி ஆகும். இது 1974 இல் அறிமுகமாகி, தற்போது 75 இற்கும் அதிகமான நாடுகளில் பாவனையில் உள்ளது. இவ்வாயுதம் பெல்ஜிய எப்என் தொழிற்சாலையிலும் ஐக்கிய அமெரிக்காவிலுள்ள துணைத் தொழிற்சாலையிலும் தயாரிக்கப்படுகிறது.

## குறிப்புகள்

## உசாத்துணை
*

## வெளி இணைப்புகள்

*Official Website
*Official Website (7.62mm)
*FNH Firearms Blog
* 
* http://sadefensejournal.com/wp/?p=952

பகுப்பு:இலகு இயந்திரத் துப்பாக்கிகள்
சிங்கள இராச்சியம்

**சிங்கள இராச்சியம்** (*Sinhala Kingdom*) தற்கால சிங்கள மொழி பேசும் ஸ்ரீலங்காவின் தெற்கு, தென்கிழக்கு மற்றும் மேற்கு பகுதிகளை கொண்டிருந்தது. சிங்கள நாடு கி மு 543-இல் நிறுவப்பட்டது.  அனுராதபுரம், உருகுணை, உபதிஸ்ஸ நுவாரா, பாண்டுதேவ, தம்பதெனிய, பொலன்னறுவை இராச்சியம், தம்பதெனிய, கம்பளை, கோட்டை, சீதாவக்கை மற்றும் கண்டி அரச மரபினர்  சிங்கள நாட்டை ஆண்டனர்.

## சிங்கள அரச மரபுகள்
சிங்கள நாட்டை ஆண்ட அரச மரபுகள்;
* தம்பதெனிய கி மு 543 – 505
* உபதிஸ்ஸ நுவாரா  கி மு 505 – 377
* பாண்டுதேவ கி மு 504-474
* அனுராதபுரம் கி மு 377 –  கி பி 1017
* உருகுணை  கி மு 400 - கி  பி 1100
* பொலன்னறுவை இராச்சியம் கி மு  8 - கி பி 1310
* தம்பதெனிய கி பி 1220–1345
* கம்பளை 1345–1412
* கோட்டை 1412–1597
* சீதாவக்கை 1521–1594
* கண்டி 1581–1815

## மேற்கோள்கள்

பகுப்பு:ஆசியாவின் முன்னாள் முடியாட்சிகள்
பகுப்பு:இந்திய தொன்மவியல்
பகுப்பு:மகாபாரதத்தில் நாடுகள்
பகுப்பு:இலங்கை வரலாறு
குஜராத் நிலநடுக்கம் 2001

**2001 குஜராத் நிலநடுக்கம்** (2001 Gujarat earthquake),  26 சனவரி 2001 அன்று, இந்தியாவின் 52ஆவது குடியரசு நாளன்று, குசராத்து மாநிலத்தில், காலை 8.46 மணியளவில், இரண்டு நிமிடங்களுக்கு மேலாக தொடர்ந்து நிலநடுக்கம் ஏற்பட்டது. இந்தியாவின், குசராத்து மாநிலத்தின் கட்ச் மாவட்டத்தின், பசாவ் வருவாய் வட்டத்தின் சோபாரி கிராமத்தில், நில நடுக்கம் மையம் கொண்டிருந்தது. 
7. 7 ரிக்டர்  அளவில் பதிவான இந்நில நடுக்கத்தினால், கட்ச் மாவட்டத்தில் 13,805 முதல் 20,023 மக்கள் வரை பலியாயினர். 1,67,000 மக்கள் படுகாயம் அடைந்தனர். 4,00,000 இலட்சம் வீடுகள் தரைமட்டம் ஆயின.

## சேதங்கள்
கட்ச் மாவட்டத்தில் மட்டும் 12,300 மக்கள் பலியாயினர். நில நடுக்க மையத்திலிருந்து 20 கிலோ மீட்டர் தொலைவில் அமைந்த கட்ச் மாவட்டத்தின் புஜ் நகரம் மற்றும் பசாவ், அஞ்சர் பகுதியிலிருந்த கிராமங்களில் இருந்த ஆயிரக்கணக்கான வீடுகள் தரை மட்டம் ஆயின.

இப்பகுதியின் நாற்பது விழுக்காடு வீடுகள், எட்டு பள்ளிக் கட்டிடங்கள், இரண்டு மருத்துவ மனைகள் மற்றும் சுவாமி நாராயாணன் மந்திர் (புஜ்), மற்றும் வரலாற்று சிறப்பு மிக்க பிராக் அரண்மனை, ஐனா அரண்மனை முற்றிலும் சேதமடைந்தது.

அகமதாபாத் நகரத்தில், ஐம்பதுக்கும் மேற்பட்ட அடுக்கு மாடி கட்டிடங்கள் கடும் சேதமடைந்து, பல நூற்றுக்கணக்கான மக்கள் கொல்லப்பட்டனர். மொத்த சேதத்தின் மதிப்பு 5.5 பில்லியன் டாலர்கள் என மதிப்பிடப்பட்டுள்ளது.

## மேற்கோள்கள்

## வெளியிணைப்புகள்

* M7.7 Bhuj "Republic Day" Earthquake, 2001 –  Amateur Seismic Centre
*26 January 2001 Bhuj earthquake, Gujarat, India – University of Colorado
*Gujarat Earthquake of January 26, 2001 – Indian Institute of Technology Kanpur
*Israel Defence Forces relief efforts

பகுப்பு:குசராத்தில் நிலநடுக்கங்கள்
பகுப்பு:கட்சு மாவட்டம்
பகுப்பு:2001 நிகழ்வுகள்
பகுப்பு:இந்தியாவில் இயற்கை அழிவுகள்
இலங்கை இராச்சியம்

:இது பழங்கால நாட்டைப் பற்றியது. தற்கால நாட்டைப் பற்றி அறிய இலங்கை என்ற கட்டுரையை நோக்குக.
 
 

**இலங்கை இராச்சியம்** (*Lanka* அல்லது *Lanka kingdom*) வங்காள விரிகுடாவில், கடலால் சூழப்பட்ட தீவு நாடாகும். இராமாயணக் காவியத்தின் படி, பண்டைய இலங்கைத் தீவின் திரிகூடமலையில் பெரும் கோட்டைக்களைக் கட்டிக் கொண்டு, இராவணன் தன் தம்பியர்களான கும்பகர்ணன், வீடணன் மற்றும் தன் மூத்த மகன் இந்திரஜித் ஆகியவர்களுடன் இலங்கையை ஆண்டான். சீதையை கடத்திச் சென்ற இராவணனின் கோட்டைகளை அனுமன் எரித்தான். இராமன், இலங்கைக்கு சேது பாலம் அமைத்து, இராவணன் முதலியவர்களை வென்று சீதையை மீட்டு, வீடணனுக்கு இலங்கையின் மன்னராக பட்டம் கட்டினார்.

## மகாபாரதக் குறிப்புகள்
மகாபாரத காவியத்தின் சபா பருவத்தில், தருமரின் இராசசூய வேள்வியின் பொருட்டு, பாண்டவர்களில் இளையவனான சகாதேவன், பரத கண்டத்தின் தெற்குப் பகுதி நாடுகளின் மீது படையெடுத்துச் செல்லும் போது இலங்கை நாட்டிற்கும் சென்றதாக கூறப்பட்டுள்ளது.
மகாபாரத வன பருவத்தின் போது, தருமருக்கு இராமாயண வரலாறுகள் கூறப்படுகிறது.
அர்ஜீனன் அல்லி ராணி என்ற இலங்கை அரசியை திருமணம் செய்ததாக மரபு வழிக் கதைகள் கூறுகின்றன.

## இலங்கை நாட்டின் ஆட்சியாளர்கள்
இராமாயண காவியத்தின்படி, தேவ சிற்பி விசுவகர்மாவால், தேவர்களுக்காக நிறுவப்பட்ட  இலங்கையை, அசுர சகோதரர்களான மால்யவான், சுமாலி மற்றும் மாலி கைப்பற்றி ஆண்டனர். பின்னர் தேவ லோகத்தைக் கைப்பற்றச் செல்லும் போது திருமாலால் விரட்டப்பட்டனர். பின்னர் குபேரன் இலங்கையை கைப்பற்றி யட்சர்களின் இராச்சியத்தை நிறுவினார்.
குபேரனின் ஒன்று விட்ட தம்பியான இராவணன், குபேரனை வென்று இலங்கையை கைப்பற்றி இராக்கதர்களின் நாட்டை ஆண்டார். இராவணின் மறைவிற்குப் பின்னர் இலங்கையை வீடணன் ஆண்டார்.

## இதனையும் காண்க
* பரத கண்டம்
* சிங்கள நாடு

## மேற்கோள்கள்

## வெளி இணைப்புகள்
*Mahabharata of Krishna Dwaipayana Vyasa, translated from Sanskrit into English by Kisari Mohan Ganguli
*Sri Lanka Reference – Country Information, History and Maps 
*Etymology of Lanka from Tamilnet

பகுப்பு:இராமாயண நிகழிடங்கள்
பகுப்பு:மகாபாரதத்தில் நாடுகள்
ஹர ஹூண நாடு

**ஹர ஹூண நாடு** (Hara-Huna Kingdom) மகாபாரத காவியம் குறிப்பிடும் பரத கண்டத்திற்கு வெளியே, வடக்கில் இமயமலை நாடுகளில் ஒன்றாகும்.  காஷ்மீர நாட்டிற்கு கிழக்கே, சீனாவின் சிஞ்சியாங் பிரதேசத்தில், இமயமலையில் ஹர ஹூணர்கள் எனும் கால்நடைகளை மேய்க்கும் நாடோடி இன மக்களின் நாடாகும். இவர்களில் ஒரு பிரிவினர் பண்டைய இந்தியாவின் பஞ்சாப் பகுதியில் குடிபெயர்ந்தனர்.

தருமராசாவின் இராசசூய வேள்விக்கான நிதியை திரட்டுவதற்காக, படையெடுத்து, பரத கண்டத்தின் மேற்குப் பகுதி நாடுகளை வெல்வதற்காக, நகுலன் செல்லும் போது,  ஹர ஹூணர்களையும் வென்று திறை வசூலித்தான்.

## மகாபாரதக் குறிப்புகள்
### நகுலனின் படையெடுப்புகள்

மேற்கு இந்தியப் பகுதிகளில் உள்ள நாடுகளை வென்று, தருமனின் இராசசூய வேள்விக்கான நிதி திரட்டுகையில், நகுலன், சிந்து ஆறு கடலில் கலக்கும் பகுதிகளில் இருந்த சூத்திரர்கள், ஆபிரர்களையும், பஞ்சாப் பகுதியில் இருந்த ஹர ஹூணர்களையும் வென்று திறை திரட்டியதாக மகாபாரதத்தின் சபா பருவம், அத்தியாயம் 31-இல் கூறப்பட்டுள்ளது.

### தருமரின் இராச்சூய வேள்வியில் ஹர ஹூணர்கள்
இந்திரப்பிரஸ்தத்தில், தருமர் நடத்திய இராசசூய வேள்வியில் கலந்து கொண்டு,  தருமருக்கு பரிசளித்த  நாட்டு மன்னர்களில் பட்டியலில், ஹர ஹூண நாட்டு மன்னருடன், யாதவர்கள், மிலேச்சர்கள், யவனர்கள்,  சீனர்கள், சிதியர்கள், சகர்கள், கேயர்கள், காஷ்மீரர்கள், இமாவான்கள், நேபாளிகள் அடங்குவர். 

## இதனையும் காண்க
* பரத கண்டம்

## மேற்கோள்கள்


பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
ஆந்திர நாடு

[right|thumb|250px|[மகாபாரதம்|மகாபாரத இதிகாச கால நாடுகள்]]

**ஆந்திர நாடு** (Andhra in Indian epic literature), (), மகாபாரதம் கூறும் பண்டைய பரத கண்டத்தின் தெற்கில் அமைந்த நாடுகளில் ஒன்று. தற்போது இந்நாடு ஆந்திரப் பிரதேச மாநிலத்தில் உள்ளது.

கோதாவரி ஆற்றாங்கரையில் வாழ்ந்த ஆந்திரர்கள் குறித்து வாயு புராணம் மற்றும் மச்ச புராணங்களில் குறித்துள்ளது.

### தருமரின் இராச்சூய வேள்வியில் ஆந்திரர்கள்
இந்திரப்பிரஸ்த நகரத்தில், தருமராசா நடத்திய பெரும் இராசசூய வேள்வியில், பரத கண்டத்தின் மன்னர்கள் பெரும்பாலன மன்னர்கள் கலந்து கொண்டனர். ஆந்திர நாட்டு மன்னரும், வேள்வியில் கலந்து கொண்டு, பெரும் பரிசுகளை தருமருக்கு வழங்கினார் என மகாபாரதம் கூறுகிறது.  (மகாபாரதம் 2: 33)

## குருச்சேத்திரப் போரில் ஆந்திரர்கள்
குருச்சேத்திரப் போரில், ஆந்திர நாட்டுப் படைவீரர்கள், பாண்டவர் அணியிலும், (மகாபாரதம் 5: 140 & 8:12)  சிலர் கௌரவர் அணியிலும் இணைந்து  போரிட்டனர்.(மகாபாரதம் 5: 161, 5: 162, 8:73).

## இதனையும் காண்க
* பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:ஆந்திரப் பிரதேச வரலாறு
சக்சினிமைடு

**சக்சினிமைடு** *(Succinimide)* என்பது C4H5NO2  என்ற மூலக்கூற்று வாய்ப்பாடு கொண்ட ஒரு வளைய இமைடு சேர்மமாகும். பல்வேறு வகையான கரிமத் தொகுப்பு வினைகளிலும், சில தொழிற்சாலைகளில் வெள்ளி முலாம் பூசுவதற்கும் சக்சினிமைடு பயன்படுகிறது. அமோனியம் சக்சினேட்டை வெப்பச் சிதைவு வினைக்கு உட்படுத்தி சக்சினிமைடைத் தயாரிக்கலாம்.

## சக்சினிமைடுகள்

சக்சினிமைடு தொகுதியைக் கொண்டுள்ள சேர்மங்கள் சக்சினிமைடுகள் எனப்படுகின்றன. இச்சேர்மங்கள் சில தனித்தன்மையான குறிப்பிட்ட சில பயன்களைக் கொண்டுள்ளன. எத்தோசக்சிமைடு, பீன்சக்சிமைடு மற்றும் மெத்சக்சிமைடு போன்ற பல்வேறு சக்சிமைடுகள் வலிப்புத் தடுப்பு மருந்துகளாகப் பயன்படுகின்றன. புரதங்கள் அல்லது பெப்டைடுகள் மற்றும் நெகிழிகளுக்கு இடையில் சகப்பிணைப்பளை உருவாக்கவும் பல்வேறு அளவீடுகளிலும் சக்சினிமைடுகள் பயனாகின்றன.

## மேற்கோள்கள்

பகுப்பு:சக்சினிமைடுகள்
பாபநாசநாதர் கோயில்

**பாபநாசநாதர் கோயில்** (*Papanasanathar Temple*) என்பது தமிழ்நாடு, திருநெல்வேலி மாவட்டத்திலுள்ள  பாபநாசத்தில் உள்ள ஒரு சிவன் கோயிலாகும். இது ஒரு தேவார வைப்புத்தலமாகும்.

## அமைவிடம், அமைப்பு
திருநெல்வேலியிலிருந்து சுமார் 50 கி.மீ. தொலைவில் அமைந்துள்ளது. திராவிடக் கட்டிடக்கலையில் கட்டப்பட்டுள்ளது. இக்கோயிலின் இறைவன் பாபநாசநாதர், இறைவி உலகம்மை ஆவர். கோயிலின் அனைத்துக் கருவறைகளயும் உள்ளடக்கியவாறு கோயிலைச் சுற்றிக் கருங்கல் சுற்றுச்சுவர் அமைக்கப்பட்டுள்ளது. சாளுக்கிய பாண்டியர்களால் கட்டப்பட்ட இக்கோயில் பின்னர் 16ஆம் நூற்றாண்டில் விஜயநகர அரசர்களாலும் நாயக்கர் அரசர்களாலும் மேலும் விரிவுபடுத்தப்பட்டுள்ளது. நாயக்கர் காலக் கலைப்பாணியிலான சிற்பங்கள் இக்கோயிலில் காணப்படுகின்றன.

## தல வரலாறு

இந்து சமயப் புராண வரலாற்றின்படி, இறைவன் சிவனுக்கும் பார்வதிக்கும் கயிலை மலையில் நடந்த திருமணத்தை அகத்தியர் காண முடியாமல் போனது. அகத்தியரின் இறைவனின் திருமணக் கோலத்தைக் காண விரும்பி இறைவனை வேண்டினார். அவரது விருப்பத்தை நிறைவேற்றும் வண்ணம் அகத்தியருக்கும் லோபமுத்திரைக்கும் இத்தலத்தில் இறைவன் தன் இறைவியுடன் திருமணக் கோலத்தில் காட்சியளித்தார். இக்கோயிலுக்கு அருகிலுள்ள அருவி அகத்தியர் அருவி என அழைக்கப்படுகிறது.

மற்றொரு மரபு வரலாற்றில், உரோசம முனிவர் தாமிரபரணி ஆற்றில் ஒன்பது மலர்களை மிதக்க விட்டு  அம்மலர்கள் கரைசேர்ந்த இவ்விடங்களில் சிவாலயங்கள் அமைந்து சிவனை வழிபட்டதாகவும், அவற்றில் முதலாவது மலர் கரைசேர்ந்த பாபநாசத்தில் அமைத்த கோயில் பாபநாசநாதர் கோயிலெனக் கூறப்பட்டுள்ளது. இக்கோயில் சிவவடிவான இலிங்கமானது நவகோள்களில் ஒன்றான சூரிய தேவனின் அம்சமாக கருதப்படுகிறது. கைலாயநாதரை முதன்மைக் கடவுளாகக் கொண்டு நவகோள்களுக்குரியவையாக தாமிரபரணி ஆற்றங்கரையில் அமைந்துள்ள நவகைலாய கோயில்களின் வரிசையில் முதலாவதான இக்கோயில் சூரியனுக்குரியதாகும்.

## கோயிலமைப்பு

கோயிலுள்ள அனைத்துக் கருவறைகளையும் உள்ளடக்கியவாறு கருங்கல்லலான சுற்றுச் சுவர் கட்டப்பட்டுள்ளது. நுழைவாயில் கோபுரம் ஏழடுக்குகள் கொண்டதாகும். கோயிலின் முதன்மைக் கடவுளாக பாபநாசநாதர் இலிங்க வடிவிலுள்ளார். இறைவி உலகம்மையின் கோயில் மேற்கு நோக்கி அமைந்துள்ளது. கருவறையின் வெளிச்சுவற்றில் விநாயகர், சுப்பிரமணியர், தட்சிணாமூர்த்தி, துர்க்கை, நவகோள்கள் ஆகியோரின் உருவங்கள் அமைக்கப்பட்டுள்ளன. கொடிமரத்தை அடுத்துள்ள சிறுகோயிலில் யாளிகளைமைந்த தூண்களைக் கொண்ட மண்டபத்தில் நடராசர் உள்ளார். இங்கு ஆனந்த தாண்டவ கோலத்தில் காணப்படும் நடராசர் புனுகு சபாபதி என அழைக்கப்படுகிறார். இக்கோயில் குளம் பாபநாச தீர்த்தம் எனப்படுகிறது. மேலும் அகத்திய தீர்த்தமும் கல்யாணி தீர்த்தமும் இக்கோயிலைச் சேர்ந்தவையாகும்.

## வரலாறு

கோயிலின் வரலாறு சரியானபடி கணிக்க முடியவில்லையென்றாலும் மதுரையைச் சுற்றியுள்ள பகுதிகளை ஆண்ட சந்திரகுல பாண்டியன் என்ற பாண்டிய அரசனால் இக்கோயிலின் நடுக் கோயிலும் விமானமும்  கட்டப்பட்டதாக நம்பப்படுகிறது. மதுரை நாயக்க வம்சத்தைச் சேர்ந்த,  வீரப்ப நாயக்கரால் (கிபி1609-23), யாகசாலை, கொடிமரம், நடராசர் மண்டபம் கட்டப்பட்டன. தற்காலத்தில் தமிழக அரசின் இந்து சமய அறநிலைத்துறையால் இக்கோயில் பராமரிக்கப்பட்டு வருகிறது.

## மேற்கோள்கள்

## வெளியிணைப்புகள்

*வேங்கடம் முதல் குமரி வரை 4/பாபநாசத்துப் பாப விநாசர்

பகுப்பு:திருநெல்வேலி மாவட்டத்திலுள்ள சிவன் கோயில்கள்
பகுப்பு:நவ கைலாயங்கள்
பகுப்பு:தேவார வைப்புத் தலங்கள்
நாந்தேட் நிலநடுக்கங்கள்

**நாந்தேட் நிலநடுக்கங்கள்** (Nanded earthquakes) இந்தியாவின், மகாராட்டிர மாநிலத்தின் நாந்தேட் நகரத்தில் 2006 ஆண்டு முதல் 2011 ஆண்டு வரையிலான காலகட்டங்களில், ஐநூறு முறை ஏற்பட்ட நிலநடுக்கங்கள் ஏற்பட்டது. இத்தொடர் நிலநடுக்கங்கள் வெடிச்சத்தங்களுடனும், சில நேரங்களில் இலேசான நடுக்கங்களுடன் உணரப்பட்டது. 
31 மார்ச் 2007, 12 நவம்பர் 2007, 14 டிசம்பர் 2007 மற்றும் 3 மார்ச் 2011 ஆகிய நாட்களில் கடுமையான நிலநடுக்கங்கள் ஏற்பட்டது. ஒவ்வொரு முறையும் நில நடுக்கம் ஏற்படும் போது நாந்தேட் நகரம் தேசத்திற்கு உள்ளாயின. அதிகம் பாதிக்கப்பட்ட நாந்தேட் நகரத்தின் வடக்கு பகுதி மக்கள் வீடுகளை விட்டு, பாதுகாப்பான பகுதிகளுக்கு குடிபெயர்ந்தனர்.

நாந்தேட் பகுதி, நில நடுக்க மண்டலம் 2-இல் அமைந்துள்ளது. 1993 லாத்தூர் நிலநடுக்கத்தின் போது அதன் வீச்சு, 150 கிலோ மீட்டர் சுற்றளவில் அமைந்த நாந்தேட் நகரத்தில் உணரப்பட்டது.  
3 மார்ச் 2011-இல், அதிகாலை 3:17 மணியளவில்,  நாந்தேட்டில் ஏற்பட்ட 3 ரிக்டோர் அளவிலான நிலநடுக்கத்தால், மக்கள் வீடுகளை விட்டு திறந்த வெளிகளுக்கு ஓடினர்.

31 ஆகஸ்டு 2011 அன்று அதிகாலை 3:06 மணியளவில் இரண்டு முறை நிலநடுக்க அதிர்வு ஏற்பட்டது.  
7 செப்டம்பர் 2011  காலை 9:00 அளவில், மீண்டும் மாலை  4:00 அளவில் நிலநடுக்க அதிர்வுகள் உணரப்பட்டது.

## மேற்கோள்கள்

பகுப்பு:மகாராட்டிர வரலாறு (1947- தற்போதுவரை)
பகுப்பு:இந்தியாவில் நிலநடுக்கங்கள்
பகுப்பு:நாந்தேட் மாவட்டம்
யௌதேய நாடு

**யௌதேய நாடு** (Yodheya Kingdom alias Yaudheya or Yauddheya) பண்டைய பரத கண்ட குரு நாட்டின் பாண்டவர்களின் இந்திரப்பிரஸ்தம் அருகே அமைந்த நாடுகளில் ஒன்றாகும்.
யௌதேய நாட்டுப் படைகள், குருச்சேத்திரப் போரில், கௌரவர் அணி சார்பாக பாண்டவர்களுக்கு எதிராகப் போரிட்டனர்.

யௌதேய மக்கள் யாதவர்களில் ஒரு கிளையினர் என்றும், இம்மக்களின் தலைவர் யது குல மன்னர்களில் ஒருவரான சாத்தியகி என்றும் கருதப்படுகிறது.

யௌதேயர்களின் வழித்தோன்றல்களாக, பாகிஸ்தானின் 
சிந்து மாகாணம், இந்தியாவின் ராஜஸ்தான்,  அரியானா , பஞ்சாப், உத்தரப் பிரதேசம் பகுதிகளில் வாழும் ஜாட் இன மக்கள்
  மற்றும் அகிர் குடியினர்  கருதப்படுகின்றனர்.

பாணினி எழுதிய அஷ்டாத்யயியில் (பொ.மு 5ஆம் நூற்றாண்டு) யௌதேயர்கள் பற்றிய குறிப்பைக் (5.3.116-17 and 6.1.178)  காண முடிகின்றது. பொ.பி 150ஐச் சேர்ந்ததாகக் கருதப்படும் ஜூனாகத் கல்வெட்டுகளில், சத்திரியர்களில்  மாவீரர்களுமான யௌதேயர்களை, முதலாம் உருத்திரதாமன் தோற்கடித்தான் என்று குறிப்பிடப்பட்டிருக்கின்றது சமுத்திரகுப்தனின் அலகாபாத் தூண் கல்வெட்டிலும் யௌதேயர்கள் பற்றிய குறிப்புகள் காணப்படுகிறது.

## இதனையும் காண்க
* பரத கண்டம்
* யௌதேயர்

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
வானப்பட்டரை மாரியம்மன் கோயில்

**வாணப்பட்டரை மாரியம்மன் கோயில்** என்பது திருச்சிராப்பள்ளி மலைக்கோட்டை மாணிக்க விநாயகரின் தெப்பக்குளத்தின் கரையில் அமைந்திருக்கும் மாரியம்மன் கோயிலாகும்.  இந்தக் கோயிலின் அருகே சப்பாணி கருப்பசாமி எனும் நாட்டார் தெய்வத்திற்கும் தனி சந்நிதி அமைக்கப்பட்டுள்ளது. இக்கோயிலின் மூலவர் பஞ்சமுக விநாயகர். கருவறை முன்மண்டபத்தில் மாரியம்மன் சிலையும், வலது புறத்தில் பெரிய விநாயகர் சிலை மற்றும் ஆவுடையார் இல்லாத லிங்க பாணம் அதற்கு முன்பு நந்தி சிலையும் காணப்படுகிறது. கருவறை முன் மண்டபத்தின்  இடது புறத்தில் மற்றொரு மாரியம்மன் சிலை காணப்படுகிறது. 

பஞ்சமுக விநாயகர், மாரியம்மன் மற்றும் சப்பாணி கருப்பசாமிக்கு தனி உற்சவர் சிலைகள் வடிக்கப்பட்டு உள்ளன. கோயிலின் மண்டபத்தில் இறை வாகனங்கள் பாதுகாக்கப்படுகின்றன. கோயிலின் சுவர் முழுவதும் பக்தர்கள் காணிக்கையாகச் செலுத்திய  இறைச் சித்திரங்கள் வைக்கப்பட்டுள்ளன. விஷ்ணு துர்க்கை, விநாயகர், பஞ்சமுக விநாயகர், ஆதிலட்சுமி முதலான அஷ்ட லட்சுமிகள், கையில் முருகனை ஏந்தியபடி அம்பிகை, சிவபெருமானின் லிங்க ரூபம் போன்ற ஓவியங்கள் உள்ளன.

## ஆதாரங்கள்


## வெளி இணைப்புகள்
* வானப்பட்டரை மாரியம்மன் கோயில் விக்கிமேப்பீடியா 

பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள்
பகுப்பு:தமிழ்நாட்டிலுள்ள மாரியம்மன் கோயில்கள்
சௌவீர நாடு

**சௌவீர நாடு** (Sauvira kingdom) பரத கண்டத்தின்  மேற்கில் தற்கால பாகிஸ்தான் நாட்டின் சிந்து மாகாணத்தில் அமைந்திருந்தது. மேலும் துவாரகை மற்றும்  ஆனர்த்த நாடுகளுக்கு அருகில் இருந்ததாகவும் கூறப்படுகிறது. சௌவீர நாடு தொடர்பான குறிப்புகள் மகாபாரத காவியத்தில் உள்ளது. சிந்துக்கள் மற்றும் சிவி நாட்டவர்கள், சௌவீர நாட்டின் சிறந்த கூட்டாளிகள் ஆவர்.

## சௌவீர மக்கள்
மகாபாரத காவியத்தில் குறிப்பிட்டுள்ள நாட்டவர்களை தற்கால *சராய்கி மக்கள்*   (Saraiki people),   என வரலாற்று ஆசிரியர் அகமது அசன் தானி குறிப்பிட்டுள்ளார். பாரசீக அறிஞர் அல்பிரூனீ  (Al-Beruni), சௌவீர நாட்டவர்கள், பஞ்சாப் பகுதியின் தென்மேற்கு பகுதியில் வாழ்ந்தவர்கள் எனக் குறிப்பிடுகிறார்.

### சௌவீர நாட்டு மன்னர்கள்
#### சௌவீரன்
சிவி என்பவரின் மகன்களில் ஒருவரான சௌவீரன் என்பவன் சௌவீர நாட்டை நிறுவியவன் ஆவான். சௌவீர நாட்டிற்கு அன்மையில் இருந்த நாடுகளான மத்திர நாடு, கேகய நாடு மற்றும் சிந்து நாடுகளை சிவியின் மற்ற மகன்கள் ஆண்டனர்.

#### ஜெயத்திரதன்
ஜெயத்திரதன், சிந்து நாட்டுடன் சௌவீர நாட்டையும் ஆண்டதாக மகாபாரதம் கூறுகிறது. (3: 265) சிவி நாடு, சிந்து நாடு மற்றும் சௌவீர நாட்டுப் படைகளுக்கு ஜயத்திரதன் தலைமை தாங்கினான். (3:269)

#### சௌவீர நாட்டின் மற்ற மன்னர்கள்
*சத்துருஞ்ஜெயன்*   என்ற சௌவீர நாட்டின் மன்னர் குறித்து மகாபாரதத்தின் பருவம் 12-இல்-அத்தியாயம் 139-இல் குறிப்பிட்டுள்ளது.

மகாபாரதத்தின் முதல் பருவமான ஆதி பருவம், அத்தியாயம் 67-இல்  சௌவீர நாட்டு மன்னர்களை புவியின் வீரமிக்கவர்கள் எனக் கூறுகிறது.

சௌவீர நாட்டு மன்னரான அஜாவிந்தன், தன் சொந்த இனத்தையே அழித்தான் என கூறிப்பிடப்படுகிறது. (5:74)

### குருச்சேத்திரப் போரில்
குருச்சேத்திரப் போரில் சௌவீர நாட்டுப் படைகள் ஜயத்திரதன் தலைமையில் கௌரவர் அணியின் சார்பாக, பாண்டவர்களுக்கு எதிராகப் போரிட்டனர். (மகாபாரதம் 6:71)  & (7:10, 136)

ஐந்து ஆறுகள் பாயும் சௌவீர நாட்டின் படைகள், பாக்லீகர்கள், சிந்து வீரர்கள்  கௌரவ தலைமைப் படைத்தலைவர் பீஷ்மரின் தலைமையில் போரிட்டனர். (6:20)

சௌவீர நாட்டு வீரர்கள், சிவிக்கள், சூரசேனர்கள், சால்வர்கள், மத்சயர்கள், திரிகர்த்தர்கள், கேகயர்கள் மற்றும் பரத கண்டத்தின் மேற்கு, வடமேற்கு பகுதி வீரர்களுடன் சேர்ந்து பாண்டவப் படையினரை எதிர்கொண்டு தாக்கினர். (துரோண பருவம் 6:18)

## பாகவத புராணத்தில்
பாகவத புராணம் சௌவீர நாட்டவர்களை ஆபீரர்களுடன் இணைத்து பேசுகிறது.

*ருத்திரதாமன்*   எனும் சௌராட்டிர நாட்டு மன்னனை சௌவீர நாட்டைச் சேர்ந்தவன் எனக் கூறப்படுகிறது.

## இதனையும் காண்க
* பரத கண்டம்

## உசாத்துணை

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
ஒருவந்தூர் பிடாரி செல்லாண்டியம்மன் கோயில்

thumb|வலது|பிடாரி செல்லாண்டியம்மன் கோயில்  குதிரை வாகனம்
**ஒருவந்தூர் பிடாரி செல்லாண்டியம்மன் கோயில்** என்பது நாமக்கல் மாவட்டம் ஒருவந்தூர் எனும் ஊரில் அமைந்துள்ள அம்மன் கோயிலாகும். இக்கோயிலில் திருவிழாவின் போது தூக்குதேர் தூக்கப்படுகிறது. 

மூலவராக பிடாரி செல்லாண்டியம்மனும், பரிவாரத் தெய்வங்களாக கருப்புசாமி, கன்னிமார், இசக்கி போன்றோரும் இக்கோயிலில் உள்ளனர். தேரோட்ட திருவிழா மாசிமகத்தினை ஒட்டி நடைபெறுகிறது. இத்திருவிழா 15 நாட்கள் நடைபெறுகிறது.
மார்கழி மாதம் வேல் திருவிழா நடக்கிறது.

## ஆதாரங்கள்


## வெளி இணைப்புகள்
* அருள்மிகு செல்லாண்டியம்மன் திருக்கோயில்

பகுப்பு:நாமக்கல் மாவட்டத்திலுள்ள அம்மன் கோயில்கள்
தீர்த்த யாத்திரை

**தீர்த்த யாத்திரை** அல்லது **தீர்த்தமாடுதல்** , இந்து தருமத்தில், கங்கை, யமுனை, சரஸ்வதி, திரிவேணி சங்கமம், சிந்து, நர்மதை, கோதாவரி, கிருஷ்ணை, துங்கபத்திரை, காவேரி போன்ற புனித ஆறுகளிலும்;  இராமேஸ்வரம், சோமநாதபுரம், துவாரகை போன்ற ஆலயங்களின் அருகே அமைந்த புனித நீர் நிலைகளுக்குச் சென்று நீராடுவதே தீர்த்த யாத்திரை அல்லது தீர்த்தமாடுதல் என்பர். 

புனித நீர் நிலைகளில் நீராடுவதால் முற்பிறவியிலும், இப்பிறவியிலும் செய்த தீய பாவங்கள் விலகும் என்பது இந்து சமய மக்களின் தொன்ம நம்பிக்கையாகும்.

இந்து தருமத்தில், புனித நீர் நிலைகளில் நீத்தார் வழிபாடு செய்வது சிறப்பாக கருதப்படுகிறது.

## மகாபாரதக் குறிப்புகள்
மகாபாரத காவியத்தில், சபா பருவத்தில், பாண்டவர்களில் ஒருவரான அருச்சுனன், 12-ஆண்டு கால தீர்த்த யாத்திரையின் போது,  பரத கண்டத்தில் உள்ள அனைத்து புனித நீர்  நிலைகளில் நீராடி, தான் செய்த பாவச் செயலிருந்து விலகினான் எனக் கூறப்பட்டுள்ளது.

## சங்க இலக்கியங்களில்
தீர்த்தமாடுதல் குறித்து, *தீது நீங்கக் கடலாடியும், மாசுபோகப் புனலாடியும்* எனவரும் பட்டினப் பாலை அடிகளால் அறியலாம்.

## மேற்கோள்கள்


## வெளி இணைப்புகள்
* ராமேஸ்வரம் யாத்திரை
*மகாமக தீர்த்த யாத்திரை செய்வது எப்படி?
* அர்ச்சுனன் தமிழகத்தில் தீர்த்த யாத்திரை
* தீர்த்த யாத்திரை செல்வதால் என்ன கிடைக்கும்? VIJAY TV கைலாயம் - ஞானியின் பார்வையில் பாகம் - 1A - காணொலிகாட்சி

பகுப்பு:இந்து சமய வழிபாடுகள் 

பகுப்பு:இந்து சமய நம்பிக்கைகள்
பகுப்பு:இந்து தொன்மவியல்
பாட்டியாலா சல்வார்

**பாட்டியாலா சல்வார்** (**Patiala salwar**) பட்டியான் வாலீ பல்வார் என்றும் அழைக்கப்படுகிறது. உருதுவில் **ஷால்வார்** எனவும் உச்சரிக்கப்படுகிறது.)

இது பெண்கள் அணியக்கூடிய ஒரு வகையான கால்சட்டை ஆகும். இதன் கலாச்சார வேர் பஞ்சாப் மாநிலத்தின் வடக்கு பிராந்தியத்தில் உள்ள பாட்டியாலா நகரத்தைச் சேர்ந்தது. பாட்டியாலா சல்வார் ஒரு காலத்தில் பழங்கால பட்டியாலா  அரச குடும்பத்தாரின் ஆடம்பர உடையாக இருந்தது. பாட்டியாலா சல்வார் என அழைக்கப்படும் ஆடை முழங்காலில் நீண்டதாகவும் தளர்வானதாகவும் இருக்கும். 

பாட்டியாலாவுக்கும் கமீஸ் ஆடைக்கும்  நெருங்கிய ஒற்றுமை உள்ளது. கமீஸ் ஆடை சமீப காலங்களில் ஆண்கள் அணியும் ஆடையாக உள்ளது. ஆனால் பாட்டியாலா சல்வார் பெண்கள் அணியும் பாரம்பரிய ஆடையாக புதிய வெட்டுக்கள் மற்றும் ஒயிலோடு  தன்னை மாற்றிக் கொண்டுவிட்டது.

பாட்டியாலா ஆடையை பஞ்சாப் மற்றும் வட இந்தியாவின் மற்ற பகுதிகளில் உள்ள பெரும்பாலான பெண்கள் விரும்புகின்றனர். இதற்குக் காரணம்  கோடையில்  அதன் வசதித்தன்மை ஆகும். பாட்டியாலா சல்வார் மிகவும் தளர்வான ஆடை என்பதால் அணிய மிகவும் வசதியாக உள்ளதோடு மடிப்புகளோடு அழகாகவும் உள்ளதும் அதன் மடிப்புகள் மேலிருந்து துவங்கி கீழே ஒன்றிணைவதும் ஆகும்.  

பாட்டியாலா சல்வார் தைக்க பொதுவாக சாதாரண சல்வாரைத் தைக்க ஆகும் துணியைவிட இரண்டு மடங்கு தேவைப்படும். அதாவது நான்கு மீட்டர் நீளத்துணி தேவைப்படும். பாட்டியாலா ஆடை அதன் மடிப்புவரைகளுடன் சல்வாருக்கு தனி அழகை தருகிறது. மடிப்புகள் சேரும் மேற்புரம் ஒரு கச்சை வைத்து தைக்கப்படுகிறது. 

மடிப்புகளுடன் கூடிய இந்த பாட்டியாலா சல்வாரை முதலில் அணிந்தவர்கள் பஞ்சாப் மாநிலத்தில் உள்ள பாட்டியாலா நகரின் ஷாஹி (அரசர்) குடும்பத்தினர் ஆவர். இதனால் முதலில் இந்த பாட்டியாலா "ஷாஹி" சல்வார் என அழைக்கப்பட்டது. இது பஞ்சாப் சூட் ஆடைக்கு பாரம்பரிய மாற்றாக உள்ளது.

## பாட்டியாலாவும் மேலாடையும்
பாட்டியாலா சல்வாரில் பஞ்சாப்பியர்கள் மத்தியில் வேறுபட்ட சட்டைகள் (கமீஸ்)  அணியப்படுகின்றன. அவை குடைடையான சட்டை, நீண்ட சட்டை போன்றவை ஆகும். மேலும் இப்போது சில பெண்கள் டி-சட்டையை பாட்டியாலாவுடன் அணிந்து  ஆசிய மற்றும் மேற்கத்திய தோற்றத்தில் கலவையாக கொடுக்கின்றனர். எனினும் பயன்படுத்தப்படும் மிக பிரபலமான மற்றும் பாரம்பரிய ஆடை என்றால் மேலே அணியும் கமீஸ் குறுகியதாக இருப்பதே ஆகும்.

## பிரபல கலாச்சாரத்தில்
பண்டி அவுர் பாப்லி (2005) திரைப்படத்தில் ஒரு புதிய தோற்றத்தில் பாட்டியாலா சல்வார் மற்றும் துர்தா ஆகியவை திரைப்பட நடிகை ராணி முகர்ஜி அணிய வடிவமைக்கப்பட்டன.

## மேற்கோள்கள்

பகுப்பு:இந்திய உடைகள்
பகுப்பு:பஞ்சாபி பண்பாடு
சகர்கள், மகாபாரதம்

**சகர்கள், மகாபாரதம்** அல்லது **சிதியர்கள்** , (Sakas in the Mahabharata), சமஸ்கிருத மொழி அகராதியின் படி சகர் இன மக்கள், மிலேச்சர்கள் (வெளி நாட்டினர்) என அறியப்படுகிறது. பரத கண்டத்தைச் சாராத, அயல் நாட்டவர்களை குறிக்க மிலேச்சர்கள் என்ற பெயர் பயன்படுத்தப்பட்டுள்ளது. சகர் இன மக்களையும், யவனர்களையும், துசார மக்களையும், காம்போஜர்களையும், பார்பர இனத்தவரையும்,  மகாபாரத காவியத்தில் மிலேச்சர்கள் என வகைப்படுத்தப்பட்டுள்ளது.

மேலும் சகர்கள் எனப்படும் சிதியர்கள் சத்திரியர் இன மக்கள் ஆவார்.

சகர்களின் ஒரு பிரிவினர் ஆப சகர்கள் ஆவர். நாடோடி வாழ்க்கை நடத்தும் இம்மக்கள் நடு ஆசியாவின் ஸ்டெப்பிப் புல்வெளிகளில்  கால்நடைகளை, குறிப்பாக குதிரைகளை மேய்த்தனர். சகர் இன மக்கள் குருச்சேத்திரப் போரில் கலந்து கொண்டனர்.

## மகாபாரதக் குறிப்புகள்
* பரத கண்டத்தின் வடமேற்கு பகுதியின் நடு ஆசியாவின் சகர்கள் வாழ்ந்த நிலப்பரப்பை சகதீபம் (Sakadwipa) மகாபாரதத்தில் குறிப்பிட்டுள்ளது (மகாபாரதம் 6:11).
* இராசசூய வேள்விக்காக, செல்வம் திரட்டுவதற்கு நகுலன் பரத கண்டத்தின் மேற்குப் புற நாடுகளின் மீது போர் தொடுத்த போது, வீரமிக்க சகர்கள், காம்போஜர்கள், பகலவர்கள், கிராதர்கள், யவனர்கள் போன்ற மிலேச்சர்களின் ஆதிக்கத்தை ஒடுக்கியதாக கூறப்படுகிறது (2: 31).
* தருமராசன் இந்திரப்பிரஸ்தத்தில் செய்த இராசசூய வேளியில் கலந்து கொண்ட சகர்கள், தருமருக்கு பரிசுப் பொருட்களை வழங்கினர் 
* குருச்சேத்திரப் போரில் சகர்கள்,  யவனர்கள், காம்போஜ மன்னர் சுதட்சினர் (Sudakshina) தலைமையில் கௌரவர் அணியில் இணைந்து, பாண்டவர் அணிக்கு எதிராக போரிட்டனர் (5: 198).
* போரில் சகர்களை புண்டோடு அழிப்பதாக சாத்தியகி சூளுரைக்கிறார் (7:109).
* குருச்சேத்திரப் போரில் சகர்களின் மன்னரை, பாஞ்சால நாட்டு மன்னர் துருபதன் கொன்று விடுகிறார். (5: 4).
* அருச்சுனனது அம்புகளுக்கு சகர்கள், காம்போஜர்கள், யவனர்கள், துஷாரர்கள் மற்றும் சமசப்தர்களில் பெரும் எண்ணிகையினர் பலியானர்கள். (9:1)

### குருச்சேத்திரப் போருக்குப் பின்னர்
சகர்கள்,  புலிந்தர்கள், யவனர்கள், காம்போஜர்கள், பாக்லீகர்கள் ஆபீரர்களின் வழித்தோன்றல்கள், குருச்சேத்திரப் போருக்குப் பின்னர்,  உலகம் முழுவது சிறந்த மன்னர்களாக விளங்குவார்கள் எனக் குறித்துள்ளது. (3:187).

## இதனையும் காண்க
* பரத கண்டம்

## மேற்கோள்கள்

பகுப்பு:மகாபாரதத்தில் நாடுகள்
பகுப்பு:இந்து சமய தொன்மவியல் இனக்குழுக்கள்
பஞ்சாபிய நோன்புகள்

பஞ்சாபில் பின்வரும் நோன்புகளை அங்கு வழங்கப்படும் பல்வேறு நாட்டார் சமய வழக்கங்களின் பகுதியாகக் கடைபிடிப்பர்.

## கரு-யே தா வரத்
கரு-யே தா வரத் (ਕਰੂੲੇ ਦਾ ਵਰਤ) என்பது கர்வா சௌத் நோன்பின் பஞ்சாபி பெயராகும் இந்நோன்பு தொன்றுதொட்டு பஞ்சாப் பகுதியில்தான் முதன்மையாகக் கடைபிடிக்கப்பட்டு வருவது. எனினும் பிற்காலங்களில் உத்தரப் பிரதேசம் மற்றும் இராசத்தான் பகுதிகளிலும் இந்நோன்பு வழக்கம் பெற்றுள்ளது.

கர்வா சௌத் நோன்பு மேற்கொள்ளும் முறைப்படி ஒரு பெண் விரதம் முடித்து உண்ணும் முன் தன் கணவனைக் காண வேண்டும். எனினும், கரு-யே தா வரத்தில் திருமணமான தங்கையைத் தனையன் அழைத்துச் சென்று, நோன்பைப் பெண்ணின் பிறந்த வீட்டில் நிகழ்த்துவது வழக்கம்.

பெண்கள், விடியலுக்கு முன் இனிப்புப் பலகாரங்களை உண்பர். பின் பகல் முழுதும் வேறெதுவும் உண்ணாமல் நோன்பிருப்பர். நோன்பு குறித்தக் கதைகள் கேட்ட பின்பே உணவு உட்கொள்வர். பெண்கள் தம் துணைவனின் நலம் பேணுதலே இந்நோன்பின் நோக்கமாகும்.

## ஜாக்ரியா-தா-வரத்
(ਝਕਰੀਆ ਦਾ ਵਰਤ) ஜாக்ரியா-தா-வரத் என்பது மகன்களின் நலம் காக்கும் பொருட்டு தாய்மார்கள் மேற்கொள்ளும் ஒரு பஞ்சாபிய நோன்பு. *ஜாக்ரி* என்பது வரண்ட இனிப்புப் பன்னியங்கள் நிறைக்கப்பட்ட மட்பாண்டமாகும். தாய்மார்கள் காலை வேளையில் ஏதேனும் இனிப்பை உண்ட பின் நாள் முழுதும் உண்ணா நோன்பிருக்க வேண்டும்.

கர்வா சௌத் நோன்பு முடித்த நான்காம் நாள் ஜாக்ரியா-தா-வரத் கடைபிடிக்கப்படும். இந்நோன்பை முதல் முறையாகக் கடைபிடிக்கும் தாய், ஜாக்ரியில் வைக்கப்பட்ட இனிப்புகளை தன் கணவனின் சுற்றத்திற்குப் பகிர்ந்தளிப்பார். மேலும் தன் மாமியாருக்கு ஒரு பஞ்சாபி அங்கியை வழங்க வேண்டும்.

தொடர்ந்து கடைபிடிக்கப்படும் நோன்புகளில் தாய்மார்கள் ஜாக்ரியில் நீர், வெல்லம் மற்றும் அரிசியை நிரப்பி வைப்பர். நிலவு உதிக்கும் போது விண்மீன்களுக்கும் தம் மகன்களுக்கும் படையல் வழங்கப்படும். வேறு பலகாரங்களும் பண்டங்களும் பரிமாறப்படும். அதன்பின் தாய்மார்களும் ஏதேனும் இனிப்பை உண்டு நோன்பை முடிப்பர்.

## பூகே-தா-வரத்
(ਭੁਗੇ ਦਾ ਵਰਤ) பூகே-தா-வரத் சகோதரர்களின் நலன் காக்க வேண்டி சகோதரிகள் 'போ' எனும் பஞ்சாபி மாதத்தில் நோற்கும் நோன்பாகும். பெண்கள் இனிப்பு எள்ளுருண்டை உண்டு இந்நோன்பை முடிப்பர்.

## சான்றாதாரங்கள்

பகுப்பு:பஞ்சாபி நாட்டார் சமயம்
மல்ல அரசு

**மல்ல நாடு** (Malla Kingdom) பரத கண்டத்தின் வடக்கில் கோசல நாட்டிற்கும், விதேகத்திற்கும் இடையே அமைந்திருந்தது. மல்ல நாடு மகாஜனபத நாடுகளில் ஒன்றாக விளங்கியது.
தருமரின் இராசசூய வேள்விக்காக நிதி திரட்ட, பீமன்  பரத கண்டத்தின் கிழக்கு நாடுகளை வெல்லச்  சென்ற போது, மல்ல நாட்டவர்களையும் வென்று திறை பெற்றதாக மகாபாரதம் கூறுகிறது.

## மகாபாரதக் குறிப்புகள்
### குரு நாட்டின் அன்மை நாடுகள்
மகாபாரதம், விராட பருவம், அத்தியாயம் 1-இல், குரு நாட்டின் அண்டைய நாடுகளைப் பற்றி அருச்சுனன் கூறுகையில் மல்ல நாட்டுடன், பாஞ்சாலம், சூரசேனம், சேதி நாடு, மத்சய நாடு, தசார்ன நாடு, சௌராட்டிர நாடு, சால்வ நாடு, அவந்தி நாடு, குந்தி நாடுகளையும் குறிப்பிடுகிறார்.

## இதனையும் காண்க
*பரத கண்டம்
* மல்லம்

பகுப்பு:மகாபாரதத்தில் நாடுகள்
பகுப்பு:இந்திய தொன்மவியல்
பஞ்சாபி மொழிக் கவிஞர்கள் பட்டியல்

## கவிஞர்கள்

* பாபா ஃபரித் - 12 13 ஆம் நூற்றாண்டு
* தாமோதர் - 15 ஆம் நூற்றாண்டில்
* குரு நானக் தேவ் -15 - 16 ஆம் நூற்றாண்டு
* குரு அங்கத் - 16 ஆம் நூற்றாண்டு
* குரு அமர் தாஸ் - 15 வது - 16 ஆம் நூற்றாண்டு
* குரு ராம் தாஸ் - 16 ஆம் நூற்றாண்டு
* ஷா ஹுசைன் - 16 ஆம் நூற்றாண்டு
* குரு அர்ஜன் - 16 - 17 ஆம் நூற்றாண்டு
* பாய் குருதாஸ் - 16 - 17 ஆம் நூற்றாண்டு
* சுல்தான் பஹு - 16 ஆம், 17 ஆம் நூற்றாண்டு
* குரு தேக் பகதூர் - 17 ஆம் நூற்றாண்டு
* குரு கோபிந்த் சிங் - 17 ஆம் நூற்றாண்டு
* சலே முஹம்மது சஃபூரி - 17 ஆம் நூற்றாண்டு
* புள்ளி ஷா - 17 ஆம், 18 ஆம் நூற்றாண்டு
* வரிஷ் ஷா - 18 ஆம் நூற்றாண்டு
* க்வாஜா குலாம் ஃபரித் - 18 ஆம் 19 ஆம் நூற்றாண்டு
* பாபு ரஜப் அலி - 19 ஆம் நூற்றாண்டு
* மியான் முகமது பாக்ஷ் - 19 ஆம் நூற்றாண்டு
* மெளலவி குலாம் ரசூல் ஆலம்பூரி - 19 ஆம் நூற்றாண்டு
* குவடர்யார் - 19 ஆம் நூற்றாண்டு
* பில்லூ - 19 ஆம் நூற்றாண்டு
* ஷா முகம்மது - 19 ஆம் நூற்றாண்டு
* மோகன் சிங் - 20 ஆம் நூற்றாண்டு
* அம்ரிதா பிரீதம் - 20 ஆம் நூற்றாண்டு
* ஹஷிம் - 19 ஆம் நூற்றாண்டு
* ஷரீஃப் குஞ்சாஹி - 20 ஆம் நூற்றாண்டு
* மீர் தன்ஹா யூசுபிஃ - 20 ஆம் நூற்றாண்டு
* அன்வர் மசூத் - 20 ஆம் நூற்றாண்டு
* அப்சல் அசன் ராண்டவா - 20 ஆம் நூற்றாண்டு
* ஆதிஷ் - 20 ஆம் நூற்றாண்டு
* ஹர்பன்ஸ் பல்லா (1930-1993) - 20 ஆம் நூற்றாண்டு
* சாய்ஸ்தா நூசாத் - 20 ஆம் நூற்றாண்டு
* பாய் வீர் சிங் - 20 ஆம் நூற்றாண்டு
* தரணி ராம் சாத்ரிக் - 20 ஆம் நூற்றாண்டு
* ஜஸ்வந்த் சிங் ரஹி - 20 ஆம் நூற்றாண்டு
* பாயிஸ் அகமது பாயிஸ் - 20 ஆம் நூற்றாண்டு
* தர்ஷன் சிங் ஆவாரா - 20 ஆம் நூற்றாண்டு
* டாக்டர் ஹர்பஜன் சிங் - 20 ஆம் நூற்றாண்டு
* ஷிவ் குமார் பட்டால்வி - 20 ஆம் நூற்றாண்டு
* ஷெரிஃப் குஞ்சாஹி - 20 ஆம் நூற்றாண்டு
* சுர்ஜித் பதர் - 20 ஆம் நூற்றாண்டு
* நவ்தீஜ் பாரதி - 20 ஆம் நூற்றாண்டு
* அமர்ஜித் சந்தன் - 20 ஆம் நூற்றாண்டு
* அஜ்மீர் சவாரி - 20 ஆம் நூற்றாண்டு
* அன்வர் மசூத் - 20 ஆம் நூற்றாண்டு
* சுகத்ரஷன் தலீவல் - 20 ஆம் நூற்றாண்டு
* பல்வந்த் கர்கி - 20 ஆம் நூற்றாண்டு
* சுக்பிர் - 20 ஆம் நூற்றாண்டு
* ஜஸ்வந்த் சிங் நேகி - 20 ஆம் நூற்றாண்டு
* ஷர்தா ராம் பில்லாவுரி
* உஸ்தாத் டாமன் - 20 ஆம் நூற்றாண்டு
* முனிர் நியாஜியின்
* ஷாமன் லால் ஷாமன் - 20 ஆம் நூற்றாண்டு
* சான்ட்ராமிடம் உதசி - 20 ஆம் நூற்றாண்டு
* ஷாம்ஷர் சிங் சாந்து - 3 மார்ச் 1937-
* அகமது ரஹி - 20 ஆம் நூற்றாண்டு
* மசார் திர்மாசி - 20 ஆம் நூற்றாண்டு
* பருக் உமாயூன் - 20 ஆம் நூற்றாண்டு

## வெளி இணைப்புகள்
* Punjabi Poetry
* Collection of Rare Work of Punjabi Poets/Writers 
* Academy of the Punjab In North America (APNA)
* Punjabi Poets Poetry[ punjabizone.net website]

## மேலும் படிக்க
**Sufi Poets of the Punjab Pakistan (Their Thought and Contribution)* Prof M Ashraf Chaudhary. National Book Foundation Islamabad. 
* "Great Sufi Poets of The Punjab" by R. M. Chopra, (1999), Iran Society, Calcutta.

பகுப்பு:பஞ்சாபி மொழி
பகுப்பு:பஞ்சாபி மக்கள்
பகுப்பு:பஞ்சாபி இலக்கியம்
பகுப்பு:பட்டியல்கள்
பகுப்பு:பஞ்சாப் பட்டியல்கள்